Gratis webinar: Organisationens betydning for bæredygtig omstilling af byggeriet
Webinar om organisationens betydning for bæredygtig omstilling af byggeriet Hvad enten det gælder projektering, udførelse eller drift, står og falder den bæredygtige omstilling af byggeriet med den organisation, som skal gennemføre ændringerne. I sidste ende handler det om mennesker og deres relationer, værdier, samarbejde og kommunikation. På dette webinar dykker vi ned i to eksempler på, hvordan organisationen både rummer muligheder og begrænsninger for bæredygtig omstilling, og – frem for alt – hvad man kan gøre for at dyrke dens evne til at ændre praksis i en mere bæredygtig retning. Det første eksempel er en driftsorganisation, som har adgang til store mængder data om den faktiske bygningsanvendelse, der imidlertid kun i begrænset omfang nyttiggøres for at optimere bygningsdriften mht. bæredygtighed. Det andet eksempel er en totalentreprenørorganisation, hvor topledelsen har besluttet en retning for bæredygtig omstilling, som de enkelte projektorganisationer imidlertid kun delvist har tilegnet sig. Webinarets oplægsholdere er fem tidligere studerende på Master i Bæredygtigt Byggeri, der præsenterer resultaterne af to masterprojekter. Efter disse præsentationer vil Tove Lading og Jesper Kirkeskov orientere om Master i Bæredygtigt Byggeri og besvare spørgsmål om uddannelsen. På dette webinar får du: Eksempler på organisationsmæssige udfordringer ved bæredygtig omstilling af byggeriet Videnskabeligt underbyggede forslag til strategisk forandringsledelse Indsigt i hvordan studerende arbejder på Master i Bæredygtigt Byggeri Kendskab til muligheder for at deltage i uddannelsen. Webinarets formål er bl.a. at give dig grundlag for at beslutte, om du vil søge optagelse på Master i Bæredygtigt Byggeri, hvor næste hold begynder ultimo august 2026. Du kan stadig nå at komme med, da vi optager studerende helt frem til studiestart. Master i Bæredygtigt Byggeri er en akkrediteret, formelt kompetencegivende videreuddannelse, som højtuddannede professionelle i byggebranchen kan følge ved siden af deres fuldtidsarbejde. Tilmeld dig webinaret Tilmeld dig webinaret Hvor og hvornår? Dag og tid: Tirsdag 18. august 2026 kl. 16.00-17.15 Sted: Teams (link fremsendes ved tilmelding) Master i Bæredygtigt Byggeri udbydes af DTU og Aarhus Universitet i samarbejde med Aalborg Universitet og Syddansk Universitet. Program: Kl. 16.00: Velkomst (Jesper Kirkeskov) Kl. 16.05: Datadrevet indsigt og analysegrundlag i eksisterende offentlige bygninger (Jesper Andersen og Jürgen Timpel Mc Donald) Kl. 16.25: Spørgsmål til Jesper Andersen og Jürgen Timpel Mc Donald Kl. 16.30: Implementering af bæredygtighedsstrategi i en totalentreprenørvirksomhed (Jens Holmgaard Bak, Søren Christensen og Brian Trauboth Sennenvald) Kl. 16.50: Spørgsmål til Jens Holmgaard Bak, Søren Christensen og Brian Trauboth Sennenvald Kl. 16.55: Introduktion til Master i Bæredygtigt Byggeri (Tove Lading og Jesper Kirkeskov) Kl. 17.10: Spørgsmål til Tove Lading og Jesper Kirkeskov Kl. 17.15: Tak for i dag. Oplægsholdere Jesper Andersen, Master i Bæredygtigt Byggeri, Master i Projektledelse, markeds- og kundechef, NCC. Jürgen Timpel Mc Donald, Master i Bæredygtigt Byggeri, bygningskonstruktør, beregner, Færch & Co. Jens Holmgaard Bak, Master i Bæredygtigt Byggeri, bygningskonstruktør, bygherrerådgiver, Sønderborg Kommune. Søren Christensen, Master i Bæredygtigt Byggeri, cand.scient.techn., projekterings- og bæredygtighedsleder, Gråkjær. Brian Trauboth Sennenvald, Master i Bæredygtigt Byggeri, diplomingeniør, afdelingsleder, HHM A/S. Tove Lading, arkitekt MAA, studieleder, lektor, DTU. Jesper Kirkeskov, civilingeniør, chefkonsulent, DTU. Jesper Andersen Master i Bæredygtigt Byggeri, Master i Projektledelse, markeds- og kundechef, NCC. Read more Jürgen Timpel Mc Donald Master i Bæredygtigt Byggeri, bygningskonstruktør, beregner, Færch & Co. Read more Jens Holmgaard Bak Master i Bæredygtigt Byggeri, bygningskonstruktør, bygherrerådgiver, Sønderborg Kommune. Read more Søren Christensen Master i Bæredygtigt Byggeri, cand.scient.techn., projekterings- og bæredygtighedsleder, Gråkjær. Read more Brian Trauboth Sennenvald Master i Bæredygtigt Byggeri, diplomingeniør, afdelingsleder, HHM A/S. Read more Tove Lading Arkitekt MAA, studieleder, lektor, DTU. Read more Jesper Kirkeskov chefkonsulent, civilingeniør, DTU. Jesper Kirkeskov koordinerer samarbejdet om Master i Bæredygtigt Byggeri. Read more